Готфрид Бен
Красива младост

Превод от немски: Венцеслав Константинов, —

chitanka.info

Устата на едно момиче, което дълго бе лежало сред тръстиките,

изглеждаше така нагризана.

Когато отвориха гърдите й, хранопроводът беше тъй надупчен.

Най-сетне в едно укритие под диафрагмата

намериха гнездо на млади плъхове.

Една сестричка беше мъртва.

Другите живееха от черен дроб и бъбреци,

пиеха изстиналата кръв и тук

прекарваха красива младост.

Ала красиво и внезапно настъпи и смъртта им:

Хвърлиха ги всички във водата.

Ах, как пищяха малките муцунки!

1912

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.